वैभव सूर्यवंशी टॉप 10 मधून बाहेर, KKR विरोधात तो विक्रम करणार? एका सामना बदलवू शकतो नशीब

IPL 2026 Vaibhav Suryavanshi: वैभव सूर्यवंशी गेल्या सामन्यात शुन्यावर बाद झाला. सनरायझर्स हैदराबादचा गोलंदाज प्रफुल्ल हिंगे याच्या भेदक माऱ्याने त्याचे मोठी धावसंख्या उभारण्याचे स्वप्न भंगले. तर आयपीएल 2026 मधील 28 वा सामना राजस्थान रॉयल्स आणि कोलकत्ता नाईट रायडर्सविरोधात ईडन गार्डन्सवर होणार आहे. त्यात वैभवला एक संधी चालून आली आहे. राजस्थान रॉयल्स संघाला पुन्हा विजयाला गवसणी घालता येईल. ईडन गार्डनवर इतिहास रचण्याची मोठा मोका आहे. वैभव कमबॅक करत पुन्हा एकदा नंबर वन होऊ शकतो.

IPL 2026 मध्ये सध्या वैभव सूर्यवंशी टॉप 10 मधून बाहेर आहे. आतापर्यंत त्याने 5 सामने खेळेल आहे. त्यात 200 धावांसह त्याची रँकिंग 11वी आहे. पण KKR विरुद्ध कोलकत्ता ईडन गार्डन्सवर त्याने दमदार खेळी खेळल्यास तो पुन्हा नंबर एकला गवसणी घालू शकतो. ऑरेंज कॅपसाठी त्याला IPL 2026 मध्ये अजून मोठ्या धावांची गरज आहे. त्याला इतक्या धावांचा पल्ला गाठावा लागणार आहे.

हेही वाचा – SPG इंटरनॅशनल पब्लिक स्कूलचा दहावीचा निकाल १०० टक्के; गुणवंत विद्यार्थ्यांचा थाटात सत्कार

IPL 2026 मध्ये हेनरिक क्लासन याने सर्वाधिक धावा चोपल्या आहेत. त्याने 6 सामन्यात 283 धावा केल्या आहेत. त्यानंतर शुभमन गिल दुसऱ्या क्रमांकावर आहे. त्याने 4 डावात 251 धावा केल्या आहेत. विराट कोहली या यादीत तिसर्‍या क्रमांकावर आहे. त्याने आतापर्यंत 247 धावा केल्या आहेत. तर यादीत रजत पाटीदार 22 षटकांरासह 230 धावांसह चौथ्या क्रमांकावर आहे. याशिवाय ईशान किशनने सहा सामन्यात 213 धावा आणि प्रभासिमरन सिंह याने 5 सामन्यात 211 धावा केल्या आहेत. श्रेयस अय्यरने 5 सामन्यात 203 धावा केल्या आहेत. त्यानंतर फिल सॉल्ट 202 तर आयुष्य म्हात्रे 201 धावांसह या यादीत आहे.

वैभव सूर्यवंशी सध्या या टॉप-10 विरोधात आहे. पण आगामी कोलकत्ता नाईट रायडर्सविरोधात त्याला कमबॅकची संधी आहे. त्यासाठी त्याला या सामन्यात 84 धावांचा डोंगर उभा करावा लागेल. या सामन्यात त्याने जर काही चौकार आणि षटकार लगावले तर तो ऑरेंज कॅपच्या स्पर्धेत अव्वल ठरेल. तर या सामन्यात त्याने सर्वाधिक षटकार मारले तर तो रजत पाटीदारला पिछाडीवर टाकेल. वैभवने आयपीएलमध्ये 18 षटकार ठोकले आहे. त्याला रजत पाटीदारची बरोबरी करण्यासाठी अजून चार षटकारांची गरज आहे.